**Opis sloga
za prijavu troškova vezanih uz
Ugovor o razmjeni podataka i etičkom postupanju**

## Uvod

Pravilnikom o načinu oglašavanja o lijekovima („Narodne novine“ broj 43/15.), kojeg je na temelju članka 184. stavka 2. Zakona o lijekovima (»Narodne novine«, broj 76/13., 90/14. i 100/18.; u daljnjem tekstu: Zakon) donio ministar zdravstva, utvrđeno je u članku 2. sljedeće (cit:) „pod oglašavanjem o lijeku podrazumijeva se svaki oblik obavješćivanja o lijeku kojemu je namjena poticanje njegova propisivanja, izdavanja, prodaje i potrošnje u bilo kojem obliku, bez obzira na medij u kojem se takva aktivnost provodi.“

Pravilnikom o mjerilima za stavljanje lijekova na listu lijekova Hrvatskog zavoda za zdravstveno osiguranje kao i načinu utvrđivanja cijena lijekova koje će plaćati Hrvatski zavod za zdravstveno osiguranje te načinu izvještavanja o njima (»Narodne novine«, broj 33/19. i 72/23. i 87/23.; u daljnjem tekstu: Pravilnik), kojeg je na temelju članka 191. stavka 7. Zakona donio ministar zdravstva, utvrđeno je da se Hrvatskom zavodu za zdravstveno osiguranje (u daljnjem tekstu: Zavod), uz ostalu propisanu dokumentaciju, uz zahtjev odnosno prijedlog iz članka 12. Pravilnika prilaže i dokument naveden u članku 16. točki 15. (cit:) „potpisani primjerak Ugovora o razmjeni podataka i etičkom postupanju između Zavoda i nositelja odobrenja“.

Ugovorom o razmjeni podataka i etičkom postupanju (u daljnjem tekstu: Ugovor) uređuju se međusobni odnosi i postupanja između nositelja odobrenja za stavljanje lijeka u promet i/ili njegovog ovlaštenog predstavnika (u daljnjem tekstu oboje: Nositelj odobrenja) i Zavoda, a koja se odnose na etičko postupanje i razmjenu odnosno promjene podataka vezanih za lijekove koji se već nalaze na listi lijekova ili se predlažu za stavljanje na liste lijekova Zavoda na osnovi Pravilnika.

Nositelj odobrenja se Ugovorom obvezuje Zavodu prijavljivati sve troškove odnosno prijenose vrijednosti u obliku izvještaja (u daljnjem tekstu: Izvještaj troškova), a koji su nastali u svezi lijeka koji se već ili nalazi ili predlaže za stavljanje na listu lijekova Zavoda, prema kategorijama troškova navedenima u članku 2. Ugovora i tablici Šifrarnika namjene troškova ovih uputa.

Izvještaji troškova se dostavljaju u obliku troškova na mjesečnoj razini u dva navrata:

- za razdoblje od 01. siječnja do 30. lipnja tekuće godine dostavlja se najkasnije do 31. srpnja iste kalendarske godine

- za razdoblje od 01. srpnja do 31. prosinca iz prethodne kalendarske godine dostavlja se najkasnije do 31. siječnja

Slog za polugodišnju prijavu troškova vezanih uz Ugovor o razmjeni podataka i etičkom postupanju dostavlja se putem sigurnog web Portala. Nositelj odobrenja ili ovlašteni predstavnik nositelja koji nema sjedište u Republici Hrvatskoj, mora odrediti ovlaštenu osobu za pristup CEZIH portalu. Ovlaštena osoba dobit će HZZO pametnu karticu (smart iskaznica sa čipom koja je ujedno i zdravstvena iskaznica) i šifru nositelja odobrenja s kojom će prijavljivati troškove tog nositelja.

Ovlašteni predstavnik obvezan je zasebno prijaviti troškove za svakog pojedinog nositelja odobrenja.

Svi slogovi jednog nositelja odobrenja koji vrijede za pojedinu polugodišnju prijavu troškova pohranjuju se u jednu nekomprimiranu tekstualnu datoteku u kojoj se nalaze reci s podacima.

Nekomprimirana tekstualna datoteka ima naziv OOOOOOOOOOO\_SSSSSSSSSS\_**pptt.ezz** gdje je:

1. OOOOOOOOOOO OIB nositelja odobrenja iz Republike Hrvatske ili ovlaštenog predstavnika nositelja odobrenja kada je nositelj izvan Republike Hrvatske. Format N11.
2. SSSSSSSSSS šifra nositelja odobrenja prema evidenciji poslovnih partnera u HZZO sustavu. Format N10.
3. pp redni broj polugodišta ( 01, 02 ) u godini za koju se prijavljuju troškovi,
4. tt redni broj datoteke unutar polugodišta (uvijek ga treba postaviti na vrijednost 01, osim u iznimnim slučajevima, u slučaju ispravaka),
5. zz su dva znaka iz kalendarske godine za koju se prijavljuju troškovi.

Npr. datoteka **44205501677\_3000510145\_0101.e24** označava prvu datoteku tvrtke Pliva Hrvatska d.o.o. za prijavu troškova u 1. polugodištu 2024. godine. Istu oznaku naziva treba imati i eventualni magnetski, odnosno digitalni medij na kojem se slog dostavlja.

Tako nazvanu datoteku potrebno je putem portala ([www.cezih.hr](http://www.cezih.hr)) dati na validaciju tj. provjeru ispravnosti strukture (opcije „Pregledaj“ i „Učitaj“ na ekranskoj formi portala). Ukoliko je struktura datoteke ispravna pojavit će se „kvačica“, a ako nije pojavit će se oznaka za pismo koje treba otvoriti i vidjeti koje su greške detektirane, ispraviti ih te ponovo dostaviti datoteku. Za svako polugodište se prihvaća samo jedna predana datoteka za jednog nositelja odobrenja. Ako nositelj odobrenja ima više ovlaštenih predstavnika koji dostavljaju troškove tada se za svako polugodište prihvaća samo jedna predana datoteka svakog ovlaštenog predstavnika za jednog nositelja odobrenja.

Redovi datoteke za kvartalnu prijavu troškova:

1. Vodeći slog prijave troškova (jedan redak)
2. Slog prijavljenog troška 1
3. Slog prijavljenog troška 2
4. …

Redovi u datotekama su odijeljeni standardnom DOS oznakom kraja retka CR/LF (decimalni ASCII kodovi 13 i 10 po ISO 8859-2). Tekstualni podaci u svakom retku upisani su bez vodećih i završnih razmaka, brojčani podaci (vrijednost troška, ...) su upisani bez vodećih nula osim ako podatak predstavlja šifru (ATK šifra lijeka, ...), a međusobno su odijeljeni *delimiterom*, tj. znakom koji označava kraj jednog i početak drugog podatka unutar retka.

Standardni delimiter je znak dvotočke ("**:**" , decimalni ASCII kod 58). Taj znak je jedini dozvoljeni delimiter u cijeloj datoteci i ne smije biti dio bilo kojeg podatka u datoteci. U slučaju da polje u slogu ne sadrži nikakav podatak (ako njegov upis nije obvezan), upisuje se samo delimiter.

U opisu izgleda podataka nalaze se sljedeće oznake:

A(n) - točno n puta slovo (A - Z)

N(n) - točno n puta broj (0 - 9)

AN(n) - točno n puta slovo (A - Z) ili broj (0 - 9)

A(max n) - najviše n puta slovo (A - Z)

N(max n) - najviše n puta broj (0 - 9)

AN(max n) - najviše n puta slovo (A - Z) ili broj (0 - 9)

NS(max n) - najviše n puta broj (0 - 9) ili znak "**/**" ili znak "**-**"

ANS(max n) - najviše n puta slovo (A - Z) ili broj (0 - 9) ili znak "**/**" ili znak "**-**"

znak ... - fiksno navedeni znak (slovo)

Izgled podataka u redovima datoteke određen je specifikacijom u nastavku.

## Vodeći slog prijave troškova:

Vodeći slog prijave troškova sadrži sljedeće podatke:

| Red. br. | Opis podatka | Format (izgled) ili sadržaj polja | Obvezan podatak | Pro-vjera |
| --- | --- | --- | --- | --- |
|  | Identifikator vodećeg sloga prijave troškova | Niz znakova "**70**" | Da | K |
|  | Šifra nositelja odobrenja za stavljanje lijekova u promet čiji se troškovi prijavljuju  | N10Primjer1: 3000510145 (Pliva Hrvatska d.o.o.)Primjer2: 3000743374 (Amgen Europe B.V.) | Da | K |
|  | Naziv nositelja odobrenja za stavljanje lijekova u promet čiji se troškovi prijavljuju | ANS(max 51) | Da |  |
|  | Ukupni iznos prijavljenih troškova | N(max 9) + znak "**.**" + N2 | Da | K |
|  | Ukupni broj priloga (stavki troškova) | N(max 6) | Da | K |
|  | OIB nositelja odobrenja iz Republike Hrvatske ili ovlaštenog predstavnika nositelja odobrenja kada je nositelj izvan Republike Hrvatske | N11Primjer: 44205501677 (Pliva Hrvatska d.o.o.) | Da | K |
|  | Naziv nositelja odobrenja iz Republike Hrvatske ili ovlaštenog predstavnika nositelja odobrenja kada je nositelj izvan Republike Hrvatske | ANS(max 51) | Da |  |
|  | OIB ovlaštene osobe koja dostavlja troškove | N11Primjer:12345678912(Vanja Ivić) | Da | K |
|  | Ime i prezime ovlaštene osobe koja dostavlja troškove | ANS(max 51) | Da |  |

U 4. polje vodećeg sloga prijave troškova upisuje se ukupni iznos prijavljenih troškova. To je zbroj svih vrijednosti uplate u EUR-ima koje se nalaze u 12. polju svakog sloga prijavljenog troška u istoj datoteci.

U 5. polje vodećeg sloga prijave troškova upisuje se ukupni broj priloga, tj. stavki troškova. To je broj svih redaka sa slogovima prijavljenog troška u istoj datoteci. Ovi su podaci potrebni radi dodatne kontrole pri upisu podataka u bazu podataka HZZO-a.

## Slog prijavljenog troška:

Slog za polugodišnju prijavu troškova vezanih uz Ugovor o razmjeni podataka i etičkom postupanju sadrži sljedeće podatke:

| Red. br. | Opis podatka | Format (izgled) ili sadržaj polja | Obvezan podatak | Pro-vjera |
| --- | --- | --- | --- | --- |
|  | Identifikator sloga prijavljenog troška | Niz znakova „72“ | Da | K |
|  | OIB fizičke osobe kojoj je trošak namijenjen | N11 | Da – ukoliko je trošak namijenjen fizičkoj osobi (uz iznimku kumulativnog troška) | K |
|  | Ime i prezime fizičke osobe kojoj je trošak namijenjen | ANS(max 51) | Da – ukoliko je trošak namijenjen fizičkoj osobi (uz iznimku kumulativnog troška) |  |
|  | OIB pravne osobe kojoj je trošak namijenjen | N11 | Da – ukoliko je trošak namijenjen pravnoj osobi (uz iznimku kumulativnog troška) | K |
|  | Ime pravne osobe kojoj je trošak namijenjen | ANS(max 51) | Da – ukoliko je trošak namijenjen pravnoj osobi (uz iznimku kumulativnog troška) |  |
|  | OIB treće fizičke osobe u čiju je korist trošak učinjen, a u ime ili za račun fizičke ili pravne osobe  | N11 | Da – ukoliko je trošak učinjen u korist treće fizičke osobe, a u ime ili za račun fizičke ili pravne osobe (neobavezan podatak ukoliko se radi o stranoj trećoj osobi) (uz iznimku kumulativnog troška) | K |
|  | Ime i prezime treće fizičke osobe u čiju je korist trošak učinjen, a u ime ili za račun fizičke ili pravne osobe | ANS(max 51) | Da – ukoliko je trošak učinjen u korist treće fizičke osobe, a u ime ili za račun fizičke ili pravne osobe (neobavezan podatak ukoliko se radi o stranoj trećoj osobi) (uz iznimku kumulativnog troška) |  |
|  | OIB treće pravne osobe u čiju je korist trošak učinjen, a u ime ili za račun fizičke ili pravne osobe | N11 | Da – ukoliko je trošak učinjen u korist treće pravne osobe, a u ime ili za račun fizičke ili pravne osobe (neobavezan podatak ukoliko se radi o stranoj trećoj osobi) (uz iznimku kumulativnog troška) | K |
|  | Naziv treće pravne osobe u čiju je korist trošak učinjen, a u ime ili za račun fizičke ili pravne osobe | ANS(max 51) | Da – ukoliko je trošak učinjen u korist treće pravne osobe, a u ime ili za račun fizičke ili pravne osobe (neobavezan podatak ukoliko se radi o stranoj trećoj osobi) (uz iznimku kumulativnog troška) |  |
|  | OIB ustanove u kojoj je fizička osoba ili treća fizička osoba zaposlena | N11 | Da – ukoliko je trošak namijenjen fizičkoj osobi (uz iznimku kumulativnog troška) | K |
|  | Naziv ustanove u kojoj je fizička osoba ili treća fizička osoba zaposlena | ANS(max 51) | Da – ukoliko je trošak namijenjen fizičkoj osobi (uz iznimku kumulativnog troška) |  |
|  | Vrijednost troška/uplate u EUR, bez PDV-a | N (max 9) + znak "**.**" + N2 | Da |  |
|  | Datum nastanka troška (datum uplate, određuje pripadnost polugodištu iz naziva datoteke) | N2 + znak "**.**" + N2 + znak "**.**" + N4Primjer: 15.06.2010 | Da | K |
|  | Priroda troška | N1 – prema šifrarniku prirode troška (vidi Prilog 2.) | Da | K |
|  | Pojašnjenje prirode troška | ANS(max 128) – slobodan tekst | Da – ukoliko je u polju 14. odabrana opcija „Drugi oblik troška“ |  |
|  | Namjena troška | N2 – prema šifrarniku namjene troška (vidi Prilog 3.) | Da | K |
|  | Pojašnjenje namjene troška | ANS(max 128) – slobodan tekst | Da – ukoliko je u polju 16. upisana šifra 12 „drugi troškovi“ |  |
|  | Vrsta troška | N1 | Da | K |
|  | Ime lijeka uz koji je trošak vezan | ANS(max 51) | Da – ukoliko je trošak vezan uz jedan lijek |  |
|  | ATK šifra lijeka | A1 + N2 + A2 + N5AN10iliA1 + N2 + A2 + N2AN7 | Da – ukoliko je u polju 19. ime lijeka, u ovom je polju ATK šifra na 10 ili 7 znamenki | K |
|  | Datum usluge (Datum kad je usluga izvršena odnosno održana (edukacija, kongres, seminar). Ako je događaj višednevni tada se upisuje datum početka događaja.) | N2 + znak "**.**" + N2 + znak "**.**" + N4Primjer: 15.07.2010 | Da | K |

Polja 2, 3, 4, 5, 6, 7, 8, 9, 10 i 11 iznimno se ne moraju ispuniti, ukoliko je odgovarajući prijavljeni trošak po vrsti kumulativan (Vidi Prilog 7: Šifrarnik vrste troška). Kumulativan je onaj trošak koji predstavlja zbroj pojedinačnih vrijednosti utrošenih sredstava manjih od 15 EUR-a (npr. za sponzorske materijale i darove, ili za reprezentacijske i slične troškove), pa takav trošak nije potrebno prikazivati po pojedinom liječniku (ne treba upisivati OIB-ove).

## Provjera podataka:

| ***Polje*** | ***Gdje se nalazi*** | ***Tko provjerava i što provjerava*** |
| --- | --- | --- |
| Identifikator vodećeg sloga prijave troškova | Prijava troškova – rbr. 1 | ***HZZO***: - provjera odgovarajuće vrijednosti |
| OIB nositelja odobrenja za stavljanje lijekova u promet koji snosi trošak | Prijava troškova – rbr. 2 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| Iznos prijavljenih troškova | Prijava troškova – rbr. 4 | ***Nositelj odobrenja i HZZO:*** - provjera odgovarajuće vrijednosti |
| Broj priloga (stavki prijavljenih troškova) | Prijava troškova – rbr. 5 | ***Nositelj odobrenja i HZZO:*** - provjera odgovarajuće vrijednosti |
| Identifikator sloga prijavljenog troška | Prijavljeni trošak – rbr. 1 | ***HZZO***: - provjera odgovarajuće vrijednosti |
| OIB fizičke osobe kojoj je trošak namijenjen | Prijavljeni trošak – rbr. 2 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| OIB pravne osobe kojoj je trošak namijenjen | Prijavljeni trošak – rbr. 4 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| OIB treće fizičke osobe | Prijavljeni trošak – rbr. 6 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| OIB treće pravne osobe | Prijavljeni trošak – rbr. 8 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| OIB ustanove u kojoj je fizička osoba zaposlena | Prijavljeni trošak – rbr. 10 | ***HZZO***: - provjera prema registru HZZO-a - provjera kontrolne znamenke *(vidi prilog 5)* |
| Datum nastanka troška | Prijavljeni trošak – rbr. 13 | ***HZZO*** : - mora biti manji od datuma zaprimanja prijave troška u HZZO-u |
| Priroda troška | Prijavljeni trošak – rbr. 14 | ***HZZO***: - provjera prema šifrarniku HZZO-a *(vidi prilog 2)* |
| Namjena troška | Prijavljeni trošak – rbr. 16 | ***HZZO***: - provjera prema šifrarniku HZZO-a *(vidi prilog 3)* |
| Vrsta troška | Prijavljeni trošak – rbr. 18 | ***HZZO***: - provjera prema šifrarniku HZZO-a *(vidi prilog 7)* |
| ATK šifra lijeka | Prijavljeni trošak – rbr. 20 | ***HZZO***: - provjera prema Listi lijekova HZZO-a *(vidi prilog 4)* - provjera prema međunarodnom šifrarniku lijekova |

## Prilozi:

### Prilog 1: Međunarodni standard ISO 8859-2

|  |  |
| --- | --- |
| **Znak** | **ISO 8859-2 Latin2** |
|  | Decimalni kod | Heksadec. kod |
| **Č** | **200** | **C8** |
| **č** | **232** | **E8** |
| **Ć** | **198** | **C6** |
| **ć** | **230** | **E6** |
| **Š** | **169** | **A9** |
| **š** | **185** | **B9** |
| **Đ** | **208** | **D0** |
| **đ** | **240** | **F0** |
| **Ž** | **174** | **AE** |
| **ž** | **190** | **BE** |

### Prilog 2: Šifrarnik prirode troška

### Način popunjavanja podatka o prirodi troška iz polja 14 u slogu prijavljenih troškova

|  |  |
| --- | --- |
| Šifra | Priroda troška |
| 1 | Gotovina/virmansko plaćanje |
| 2 | Dionice |
| 3 | Dioničke opcije |
| 4 | Plaćanje u naravi |
| 5 | Kompenzacija u zamjenjivom obliku |
| 6 | Drugi oblik troška |

### Prilog 3: Šifrarnik namjene troška

### Način popunjavanja podatka o namjeni troška iz polja 16 u slogu prijavljenih troškova

|  |  |
| --- | --- |
| Šifra | Namjena troška |
| 1 | honorari / naknade za obavljene usluge: predavanja, predsjedanja ili vođenja skupova |
| 2 | naknade za izradu stručnih mišljenja i studija za lijekove |
| 3 | naknade za savjetovanja i sudjelovanja u radu savjetodavnih tijela |
| 4 | kotizacije, putni troškovi i troškovi smještaja za sudjelovanje na stručnim skupovima (kongresi, simpoziji, konferencije i slično) i sastancima u RH i inozemstvu |
| 5 | naknade društvima ili udrugama u svrhu organizacije stručnih skupova i sastanaka  |
| 6 | troškovi aktivnosti istraživanja i razvoja i kliničkih ispitivanja |
| 7 | troškovi za oglašavanje lijekova u stručnim i drugim pisanim i elektronskim medijima |
| 8 | donacije u novcu (društvima, komorama, udrugama i sl.) |
| 9 | sponzorstva     |
| 10 | donacije lijekova |
| 11 | donacije medicinske opreme |
| 12 | drugi troškovi |

### Prilog 4: Lista lijekova HZZO-a

Lista lijekova nalazi se na HZZO internet stranici [Objavljene liste lijekova | HZZO](https://hzzo.hr/zdravstvena-zastita/lijekovi/objavljene-liste-lijekova)~~.~~

### Prilog 5: Izračunavanje kontrolne znamenke OIB-a

OIB fizičke ili pravne osobe sastoji se od jedanaest znakova (brojeva). 10 znamenki određeno je slučajnim odabirom niza brojeva, dok 11. znamenka predstavlja kontrolni broj izračunat po „Modul 11,10“ ISO 7064.

Ako pojedine znamenke OIB-a označimo na način:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **A1** | **A2** | **A3** | **A4** | **A5** | **A6** | **A7** | **A8** | **A9** | **A10** | **A11** |

onda se kontrolna znamenka (A11) izračunava na sljedeći način:

1. prva znamenka zbroji se s brojem 10
2. dobiveni zbroj cjelobrojno (s ostatkom) podijeli se brojem 10;

ako je dobiveni ostatak 0 zamijeni se brojem 10 (ovaj broj je tzv. međuostatak)

1. dobiveni međuostatak pomnoži se brojem 2
2. dobiveni umnožak cjelobrojno (s ostatkom) podijeli se brojem 11;

ovaj ostatak matematički nikako ne može biti 0 jer je rezultat prethodnog koraka uvijek paran broj

1. sljedeća znamenka zbroji se s ostatkom u prethodnom koraku
2. ponavljaju se koraci 2, 3, 4 i 5 dok se ne potroše sve znamenke
3. razlika između broja 11 i ostatka u zadnjem koraku je kontrolna znamenka

Primjer:

OIB: **0295827267?**

|  |  |  |  |  |  |
| --- | --- | --- | --- | --- | --- |
| Korak | Znamenka | Zbroj | Međuostatak | Umnožak | Ostatak |
| 1. | A1 = 0 | A1 + 10 = 10 | 10 | 10 x 2 = 20 | 9 |
| 2. | A2 = 2 | A2 + 9 = 11 | 1 | 1 x 2 = 2 | 2 |
| 3. | A3 = 9 | A3 + 2 = 11 | 1 | 1 x 2 = 2 | 2 |
| 4. | A4 = 5 | A4 + 2 = 7 | 7 | 7 x 2 = 14 | 3 |
| 5. | A5 = 8 | A5 + 3 = 11 | 1 | 1 x 2 = 2 | 2 |
| 6. | A6 = 2 | A6 + 2 = 4 | 4 | 4 x 2 = 8 | 8 |
| 7. | A7 = 7 | A7 + 8 = 15 | 5 | 5 x 2 = 10 | 10 |
| 8. | A8 = 2 | A8 + 10 = 12 | 2 | 2 x 2 = 4 | 4 |
| 9. | A9 = 6 | A9 + 4 = 10 | 10 | 10 x 2 = 20 | 9 |
| 10. | A10 = 7 | A10 + 9 = 16 | 6 | 6 x 2 = 12 | 1 |

Kontrolna znamenka: A11 = 11 – 1 = 10, odnosno 0

Ispravni i potpuni OIB glasi: 02958272670

### Prilog 6: Primjeri valjanih slogova za polugodišnju prijavu troškova vezanih uz Ugovor o razmjeni podataka i etičkom postupanju[[1]](#footnote-1)

Kako bi primjeri bili jasniji i pregledniji, korišteni su sljedeći načini označavanja:

1. podaci koji su obvezni, napisani su **podebljano**
2. podaci koji su obvezni uz određene uvjete, napisani su *ukošeno*
3. podaci koji se ne upisuju, označavaju se *delimiterom* ":"

**70:3000510145:Pliva Hrvatska d.o.o.:1760.00:2:44205501677:Pliva Hrvatska d.o.o.:** **12345678912:Vanja Ivić**

**72**:*76606847529:Marko Ivanović:::::::76606847529:Bolnica XY Zagreb:***560.00**

(nastavak retka)**:01.05.2024:1**::**3**::1:**Metopran***: A03FA01:***01.05.2010**

**72**:::*83237257080:Zaklada XY:::::::***1200.00:20.04.2024:1**::**7**::1:**Metopran***: A03FA01***:20.04.2010**

Vodeći slog prijave troškova započinje svojim identifikatorom **"70"**, a svaki slog prijavljenog troška svojim identifikatorom **"72"**. U prikazanom slučaju radi se o slogu za polugodišnju prijavu troškova koji sadrži dva prijavljena troška.

Mjesta u slogu gdje dva ili više delimitera slijede jedan za drugim označavaju prazna polja (koja nemaju obvezan upis) u kojima podatak nije upisan.

### Prilog 7: Šifrarnik vrste troška

### Način popunjavanja podatka o vrsti troška iz polja 18 u slogu prijavljenih troškova

|  |  |
| --- | --- |
| Šifra | Vrsta troška |
| 1 | Pojedinačni trošak |
| 2 | Kumulativni trošak |

Prijavljeni trošak je podrazumijevano prema vrsti pojedinačni (vrijednost 1 u šifrarniku), kada je namijenjen fizičkoj ili pravnoj osobi i/ili učinjen u korist treće fizičke ili pravne osobe. Tada je obavezno navesti tražene OIB-ove, prema gornjoj specifikaciji.

Iznimno, trošak može biti kumulativni (vrijednost 2 u šifrarniku) kad predstavlja zbroj pojedinačnih vrijednosti utrošenih sredstava manjih od 15 EUR-a (npr. za sponzorske materijale i darove, ili za reprezentacijske i slične troškove), pa ga nije potrebno prikazivati po pojedinom liječniku (ne treba upisivati odgovarajuće OIB-ove).

1. Podaci u slogovima su proizvoljni, odnosno mogu, ali i ne moraju odgovarati istini. [↑](#footnote-ref-1)